( 157 ) 
aere modificatum, non motu peculiari folliculorum pulmonarium qui in 
circulatione mere sunt passivi, sed propria vi quae a nonnullis habetur 
tanquam muscularis. 
Numerus ramificationum arterialium est infinitus, sed si tantum trun- 
cos praecipuos aortae comprehendimus, habemus pro diversis classibus 
quas modo examinavimus, 260 aortae divisiones. 
B. De arteria ventrali aut minore. 
Illam arteriam distinximus et diximus illam extendi secundum ventrem 
et magnum nervum recurrentem concomitari. 
Percurrit etenim faciem dorsalem hujus nervi et sola in integra ejus 
amplitudine occurrit. Nullam in ea ramificationem aut divisionem late- 
ralem distinxi. Nascitur ad aortam et tantummodo haberi posset tanquam 
una ex illius divisionibus, quemadmodum arteria nervoso-ventralis non- 
nisi esset minoris arteriae subdivisio. Quidquid de hac re sit, occurrit inter 
duos globulos cervicales ipsosque circumdat specie annuli qui producit, 
ab utroque latere, ramificationem quae percurrit funiculi Oesophagei su- 
perficiem ut cum sua opposita conjungatur et sic arteriae locum praebeat. 
Haec longitudinali modo, transit per omnia diaphragmata, adhaerens ad 
faciem dorsalem nervi. Evanescit sine dubio prope anum in plexu ner- 
vorum et reticulo vasorum sanguiferorum quod in eodem loco occurrit. 
C. De arteria nervoso-ventrali. 
Illud vasculum sanguiferum, quod naturae arterialis suspicor, exten- 
ditur longitudinali modo secundum superficiem ventralem magni nervi 
recurrentis ideoque secundum ventrem animalis. Haec arteria nunc 
aequalis, nunc majoris crassitudinis aortae est. Nullas rarnificationes late- 
rales habet et nascitur ad bifurcationem nervi, ad eum dem locum ubi 
duae rarnificationes arteriae ventralis aut minoris quae concomitatae fuerunt 
funiculos nervosos oesophageos , conjunguntur : quod efficit ut arteria 
nervoso-ventralis nonnisi videatur esse divisio longitudinalis arteriae ven- 
tralis et exinde subdivisio aortae. Evanescit in reticulum vasculorum san- 
guiferorum quod comitatur plexum nervosum , et, anastomose fortasse eum 
ramificationibus venosis ultimarum vesicularum aerearum conjungitur. 
